
Flavio Maestroni ganadó kompetensia di tiru 


Bida ta un 
regalo, lanta 
tur dia di nobo i 
realisá esei... 


Djasabra Tirabon a tene un kompetensia di e deporte di tiru den kuadro di e segundo edishon di Bonaire International Sport Week, 
organisá pa INDEBON. Tabata e promé kompetensia riba nivel IPSC ku Tirabon a organisá na Boneiru. Flavio Maestroni a resultá 
ganadó di e kompetensia. 


SCHEDULE YOUR SERVICE APPOINTMENT TODAY 


+599 787-6272 


AT NAPA BONAIRE 


OIL CHANGES ARE BACK WITH 

Pronóstiko di 
tempu pa Boneiru 


Djamars 02 te Djárason 03 Aprel 2024 
Leve te parsialmente nublá i chèns chikí pa un áwaseru 


Ta leve te parsialmente nublá i tin un chèns chikí pa un 
áwaseru. E temperatura máksimo lo ta aproksimadamente 
33°C, e temperatura mínimo mas o ménos 26°C. Bientu 
ost ta predominantemente moderá, forsa 4. 


Altura di ola: 1.5-2.0 m (4-6 pia). 


* Altura di ola válido pa laman grandi 


KRALENDIJK -- E 
ko-fundadónan di Google, 
Larry Page i Sergey Brin, 
tabata gusta hasi chansa, 
tantu ku nan a kuminsá 
lansa idea ekstrabagante 
tur promé di aprel, dia di 
gaña, poko despues ku a 
kuminsá nan empresa mas 
ku un kuart di siglo pasá. 
Un aña, Google a publiká 
un vakante pa un centro di 
investigashon Copernicus 
riba luna. Un otro aña, e 
kompania a bisa ku e tabata 
planeá pa implementá un 
funshon di ‘scratch and 
sni’ den su mashin di 
investigashon. 
E chansa tabata asina 
eksagerá ku hende a sa 
di hari riba nan manera 
komo un otro ehèmpel di 
e travesuranan di parti di 
oogle. ta p’esei Page 
Brin’ a disidí di revelá algu 
ku ningun hende lo a kere 
cu tabata posibel 20 aña 
pasá riba promé di aprel. 


Gmail 
Tabata 
trata 
aki 
di 
Gmail, un servisio grátis 
ku tabatin un gigabyte di 
espasio pa kada kuenta, un 
kantidat cu ta parse kasi 
serka di lo ordinario den un 
era di iPhone di un terabyte. 
Pero na e momentu ei 
tabata parse un kantidat 
apsurdo di kapasidat di 
E-mail, susiente pa warda 
alrededor di 13.500 email 


GRADISIMENTU I INVITASHON 


Un profundo gradisimentu na tur ku a ekspresá i duna 
nan sosten den e momentunan difísil aki. 


Nos kier a invitá boso na e siguiente sirbishinan di misa 
pa deskanso di alma di nos defuntu stimá: 


Franklin Daniel Crestian 
09-04-1943 † 19-03-2024 


Kaya Maria C. Hellmund-Boom 11 • Bonaire • CN 
T/F: (+599) 717 3243 (24h) • info@consuelomemorial.com • 


Djárason 3 di aprel i Djaweps 4 di 
aprel pa 7'or anochi na misa San 
Luis Beltran na Rincon 


Binti aña pasá Gmail a revolushoná email 


promé ku e keda sin espasio, 
kompará 
ku 
solamente 
30 pa 60 email den e 
servisionan 
di 
webmail 
lider na e momentu ei 
atministrá 
pa Yahoo 
i 
Microsoft. Esaki a resultá 
den 250 pa 500 biá mas 
espasio di almasenamentu 
di email. Ademas di e salto 
grandi den almasenamentu, 
Gmail tambe a bin ekipá 
ku teknologia di búskeda 
di Google pa e usuario por 
a rekuperá rápidamente un 
dato for di un email bieu, un 
potrèt òf otro informashon 
personal 
wardá 
den 
e 
servisio. Tambe el a uni 
outomátikamente un seri 
di komunikashon riba e 
mesun tema pa tur kos por a 
bai manera si fuera un solo 
kombersashon. “E diskurso 
original ku nos a elaborá 
tabata relashoná ku tres 
S’, almasenamentu, buska 
i velosidat,” eks ehekutivo 
di Google, Marissa Mayer, 
a bisa, kende a yuda diseñá 
Gmail i otro produkto di 
e kompania promé ku el a 
bira direktor ehekutivo di 
Yahoo. 


Konsepto halusinante 
E tabata un konsepto 
asina halusinante ku poko 
despues 
ku 
Associated 
Press a publiká un storia 
tokante 
Gmail 
den 
e 
oranan di atardi promé di 
aprel 2004, dia di gaña, e 


lektornan a kuminsá yama i 
manda email pa informá e 
agensia di notisia ku tabata 
engañá nan. 
Esei tabata parti di e 
enkanto, hasi un produkto 
ku hende no ta kere ta real. 
Den un manera a kambia 
e persepshon di hende 
tokante e tipo di aplikashon 
ku tabata posibel den un 
web browser, eks ingeniero 
di Google, Paul Buchheit, 
a 
rekordá 
durante 
un 
entrevista resien ku AP 
riba su esfuersonan pa krea 
Gmail. 
A tuma tres aña pa hasi 
esaki komo parti di un 
proyekto yamá Caribou’, 
un referensia na un chasko 
rekurente 
den 
Dilbert. 
“Tabata 
algu 
apsurdo 
na e nòmber Caribou’, 
simplemente a hasí mi 
hari,” Buchheit, empleado 
number 23, kontratá den 
un kompania ku awor ta 
empleá mas ku 180.000 
hende, a bisa. 


Diseño elegante 
AP tabata sa ku Google 
no tabata hasi chansa ku 
Gmail, pasobra a pidi un 
reportero di AP pa biaha for 
di San Francisco pa e sede 
di e kompania na Mountain 
iew, California, pa mira 
algu ku lo a hasi e biahe bal 
la pena. 
Despues di yega na un 
kampus korporativo ainda 


den desaroyo ku pronto 
lo bira loke a bira konosí 
komo oogleple’, a hiba 
e reportero di AP na un 
osina chikitu unda Page 
tabata mustra un sonrisa 
mala 
mucha 
miéntras 
e tabata sintá dilanti di 
su laptop. Page, kende 
na e momentu ei tabatin 
solamente 31 aña, a sigui 
mustra e inbox di Gmail 
ku un diseño elegante i a 
demostrá kon lihé e tabata 
funshoná den e web browser 
Eplorer, awor retirá for di 
Microsoft. I el a indiká ku 
no tabatin un boton eliminá 
den e bentana di kontròl 
prinsipal, pasobra no lo 
tabata nesesario, ya ku 
Gmail tabatin asina tantu 
espasio pa warda i por a 
buska asina fásilmente. “Mi 
ta kere ku hende lo gusta 
esaki,” Page a bisa. 


Tendensia digital 
Meskos ku a sosodé 
ku tantu otro kos, Page 
a 
haña 
rason 
atrobe. 
Awendia mail tin mas o 
ménos 1.800 mion kuenta 
aktivo, di kua na kada un 
ta ofresé 15 gigabyte di 
almasenamentu 
grátis, 
huntu ku Google Photos i 
Google Drive. Aunke esei ta 
15 biá mas almasenamentu 
ku loke Gmail tabata ofresé 
inisialmente, ainda e no ta 
susiente pa hopi usuario 
ku masha poko bes tin e 
nesesidat di hisa e kantidat, 
manera Google mes a spera 
tambe. 


E tendensia digital na 
nivel mundial ku email, 
potrèt i otro kontenido, ta 
hasiendo ku awor oogle, 
Apple i otro empresanan, 
ta gana plaka bendiendo 
kapasidat di almasenamentu 
adishonal den su sentronan 
di data. Den e kaso di 
Google, e ta kobra desde 
30 dòler pa aña pa 200 
gigabyte di almasenamentu 
te ku 250 dòler anual pa 5 
terabyte di almasenamentu. 
Gmail 
a 
kambia 
e 
reglanan 
di 
wega 
den 
vários otro sentido i na 
mes momento a konvertí 
den e promé pilar di e 
ekspanshon di e imperio 
di Internet di Google mas 
ku su search engine’ mes. 
Despues di Gmail, a bin 
Google Maps i Google 
Docs, ku aplikashonnan di 
prosesamentu di teksto i 
kalkulashon. Despues a bin 
e atkisishon di e plataforma 
di video YouTube, siguí 
pa introdukshon di Google 
Chrome 
i 
e 
sistema 
operativo 
Android, 
ku 
ta 
impulsá 
e 
mayoria 
smartphone di mundu. 
Aunke ku pa registrá 
na Gmail a bira kada bes 
mas fásil, asina ku e ret di 
sentronan di data masivo 
di Google a bai online, e 
kompania no a kuminsá 
aseptá tur e interesadonan 
den e servisio di email te 
ora ku a habri su portanan 
komo un regalo di Dia di 
San Valentino pa mundu na 
aña 2007. 

BONEIRU A HAÑA MUCHU SÈN? 


Bonaire Marmer N.V 


ta buska 
Metaalbeweker 


pa mas info por yama #785-7491 


KRALENDIJK 
– 
Kolegio di Supervishon 
Finansiero 
(CFT) 
ta 
pone 
interogante 
serka 
e 
resultado 
di 
e 
investigashon 
di 
IdeeVersa riba e pregunta 
sí e kompensashon liber 
anual ta susiente pa 
ehekushon di tareanan 
insular 
na 
Karibe 
Hulandes. 
E investigadónan a 
konkluí ku e kontribushon 
na Boneiru mester subi 
s i g n i f i k a n t e m e n t e , 
miéntras esun na Sint 
Eustatius i Saba sí ta 
kuadra. 
“Esaki 
Cft 
no 
ta 
rekonosé. 
For 
di e reportahenan di 
ehekushon i e kuentanan 
anual, parse ku Boneiru 
aña tras aña ta realisá 
surplus i no ta invertí tur 
e medionan disponibel. 
Sint Eustatius i Saba 
di 
otro 
banda 
tin 
problema pa yega na un 
presupuesto ku ta kuadra 
i prinsipalmente Saba tin 
un posishon di likidashon 
vulnerabel,’ segun Cft den 
un karta na Sekretario di 
Estado van Huelen. Ku 
esaki CFT ta kuestioná si 
Boneiru na lugá di ménos 
sèn i a risibí demasiado 
sèn. 
For 
di 
aña 
2012 
Boneiru ta keha ku e 
kompensashon liber ta 
muchu abou. E Kolegio 
Ehekutivo (BC) ku a 
sinta na novèmber aña 
pasá, 
sinembargo 
ke 
primeramente 
konsulta 
tokante 
e 
repartishon 


aktual entre tareanan di 
Reino i e tareanan insular. 
Pero dikon Boneiru 
a sobra asina hopi sèn? 
Sí Boneiru aña tras aña 
ta sobra miónes, ta e 
konsekuensia di e suma 
total di limitashon di 
abilidatnan pa tuma 
desishon gubernamental. 
tambe insusiente forsa 
di ehekushon. 


Boneiru su reakshon 
BC ta bisa di ta 
positivo tokante algun 
rekomendashon 
den 
e 
rapòrt. 
Entre 
otro 
pa 
pone 
medionan 
strukturá disponibel pa 
e 
tareanan 
strukturá. 
Tambe ku tin atenshon pa 
gastunan di mantenshon 
i posibilidatnan pa hasi 
ansa teniendo na kuenta 
kresementu di e poblashon 
di Boneiru. Sinembargo e 
otro rekomendashonnan 
ta trese retonan kuné. 
Un punto importante ta 
e lista di tarea pa Hulanda 
i Boneiru. Na inisio di e 
struktura estatal nobo, a 
elaborá un lista di tarea 
ku a keda invertí den 
Gobièrnu Nashonal i den 
organisashonnan públiko. 
For di 2010, hopi kos a 
kambia den esaki, pero 
nunka a formalisá e lista. 
Algun tarea a keda asumí, 
tin biá sí, tin biá nò, den 
konsulta ku Reino, a 
asigná tareanan nobo ku 
no tabata riba e lista na e 
Entidatnan Públiko. 
Ademas, a duna e 
islanan tareanan ku na 


Hulanda mes ta asigná 
na provinsia i munisipio. 
Pa BC ta importante pa 
dení klaramente kiko ta 
e tareanan insular i kiko 
ta e tareanan di gobièrnu 
lokal. 
Awor 
BC 
ta 
urgi 
Hulanda pa bin ku un 
lista di e tareanan aki 
konsistente i ku e Entidat 
Públiko por karga. Tambe 
pa sigui ku deliberashon 


tokante 
e 
medionan 
nesesario pa por ehekutá 
e tareanan aki. Den kua 
kambionan di WolBes i 
FinBes ta duna un bista 
progresivo. 
BC su reakshon ta kla. 
Nan ke klaridat pa ku 
repartishon di tarea entre 
Boneiru i Hulanda. Huntu 
ku esaki nan ke susiente 
medio, pues sèn pa por 
ehekutá e tareanan. 


Un punto ku a bin 
dilanti ta e nesesidat pa 
reforsá e koordinashon 
di parti di Asuntunan 
Interno i Relashonnan Di 
Reino (BZK). Tantu CFT 
komo BC ta di opinion ku 
BZK por fasilitá i sostené 
e islanan pa pone prioridat 
i yega na presupuestonan 
realístiko. 


K R A L E N D I J K / 
HULANDA 
-- 
E 
kresementu di e ota 
di 
vehíkulo 
eléktriko 
na 
Hulanda 
ta 
keda 
t e m p o r a l m e n t e 
interumpí pa tur sorto 
di insertidumbre. Pero 
ta spera ku e demanda 
lo aselerá for di 2030. 
Esaki ta e konklushon di 
ElaadNL, un sentro di 
konosementu i inovashon 
ku 
ta 
trata 
e 
karga 
inteligente i sostenibel di 
outo eléktriko. 
Segun investigadónan 
di ElaadNL, e redukshon di 
insentivo i e insertidumbre 
riba 
e 
polítika 
nobo 
na 
Hulanda, 
lo 
baha 
e kresementu di outo 
eléktriko riba korto plaso. 
Di otro banda, e normanan 
Europeo ta apuntá na 
un 
futuro 
eléktriko. 
Na nal, e kambio pa 
vehíkulo eléktriko ta parse 
inevitabel. 
Ku e yegada di modelo 
ku ta bira mas aseptabel 
entre 2024 i 2027 i e 
bahada di preis di bateria, 
outo eléktriko lo por 
kompetí ku e modelo 
di fuel den término di 
gastunan pa 2030. Na 
mes momento, ElaadNL 
ta konsiderá diferente di 
algun aña pasá, ku e ròl 


Pronóstiko: Aki seis aña paso 
masal pa outo eléktriko 


di hidrógeno pa outo di 
persona ta insignikante. 
Segun ElaadNL, esaki 
tambe lo kontribuí na e 
echo ku e merkado di outo 
eléktriko ku bateria lo krese 
mas lihé ku loke a plania 
anteriormente. 


10 Mion outo eléktriko 
E 
último 
pronóstiko 
di Elaad ta kontené tres 
senario di kresementu pa e 
ota di vehíkulo eléktriko, 
ku ta bai di abou pa haltu. 
E senarionan akí ta predisí 
diferente aña den kua e 
ota lo tin solamente outo 
totalmente eléktriko entre 
2027 i 2035 i ora lo ta 
totalmente elektróniko ta 
entre 2041 i 2049. 
En todo kaso, segun 
Elaad, lo tin mas o ménos 
10 mion outo eléktriko 
ku bateria na Hulanda pa 
2044. Segun CBS, di e 9.4 
mion di outo ku ta registrá 
na 
Hulanda, 
solamente 


511.000, 6 porshento, ta 
kompletamente eléktriko. 


Por manehá asina 
tantu outo eléktriko? 
Sin duda, e oumento 
enorme aki ta trese un 
impakto ainda mas grandi 
riba e sistema di energia. 
Pa hasi tur hende sa kon 
grandi e impakto akí lo ta, 
ElaadNL ta desaroyando 
un tabla interaktivo. Den 
dje, tur hende por mira kon 
kosnan ta den nan propio 
munisipio òf distrito. 
E karga inteligente, òf 
karga konsiente di e ret, 
ta konsiderá un solushon 
pa redusí e karga den e 
ret eléktriko. Permitiendo 
e karga prinsipalmente 
fuera di oranan di mas 
haltu entre 5’or di atardi 
i 11’or di anochi, e 
kargonan máksimo por 
keda redusí, kua ta krusial 
pa un suministro di energia 
stabil. 

Ta kuestioná kompra Fontein 


KRALENDIJK- 
For 
di aña pasá e anterior 
plantashi Fontein ta bèk 
pa pueblo di Boneiru. 
Despues di un trayekto 
ekstenso, Entidat Públiko 
Boneiru (EPB) i Reino a 
pone medionan disponibel 
pa asina logra e kompra 
di Fontein. A konsiderá 
esaki un momentu grandi 
pa e isla i komo tal a 
selebr’é. Sinembargo awor 
ta kuestioná e proseso di 
kompra di Fontein. “Nos por 
haña tur e dokumentunan 
di kompra di Fontein pa 
wak sí bèrdat a kumpr’é”, 
konsehal 
Daisy 
Coe 
a bisa durante e último 
reunion di Komishon Fiho 
riba 26 di mart. 
Remarkabel 
ta 
ku 
konsehal Junny Wout a 
suprayá ku no tin niun 


vishon òf struktura pa 
ku e plantashi aki. Pero 
Hennyson 
Thielman 
un di e motornan tras 
di e kompra aki, den 
un previo entrevista ku 
BONERIANO a ekspresá 
su intenshon pa hasi e sitio 
mas atraktivo pa famianan 
kompleto 
por 
rekreá. 
Diputado Clark Abraham ta 
di akuerdo ku Wout tokante 
falta di un plan pa Fontein. 
“Nos tambe a konstatá ku 
no tabatin niun maneho 
tras di e kompra. Nos ta di 
akuerdo ku mester bin un 
plan pa Fontein”, Abraham 
a bisa. 
El a splika ku ta trahando 
riba un plan pa strukturá e 
situashon na Fontein. Wout 
a a bisa pa enfoká riba esaki 
mirando ku tin un situashon 
di konfushon na e plantashi 


aki. “Trahadónan di LVV 
a bisa mi pa bin wak 
pasombra nan no tin yabi di 
Fontein”, segun Wout. 
Foto: Landa den Fontein/ 
archivo FUHIKUBO 


KRALENDIJK 
-- 
Ku e karta na Tweede 
Kamer 'Plan maestro pa 
buelo eléktriko' di 18 di 
febrüari 2022 i e strategia 
di 
inovashon 
den 
aviashon di Ministerio 
di 
Infrastruktura 
i 
Maneho di Awa, iEN, 
e 
parti 
karibense 
di 
Reino ta desiñá komo 
un posibel área piloto pa 
e introdukshon di buelo 
eléktriko. Esaki ta loke 
Minister Mark Harbers, a 
skirbi Tweede Kamer. 
Danki na e distansia 
faborabel entre e islanan 
i 
e 
kondishonnan 
klimatológiko ideal, e 
buelo eléktriko ta ofresé 
e oportunidat pa mehorá 
konekshon 
entre 
e 
islanan. E buelo eléktriko 
no solamente ta redusí e 
gastunan di mantenshon, 
pero tambe entre otro ta 
baha preis di ticket, ku 
lo tin efekto positivo riba 
kuido médiko, edukashon 


Pa bula eléktriko 
Karibe Hulanda ta bira proyekto piloto 


i empleo. 
Na novèmber 2022, e 
parti Karibense di Reino i 
iENW, a establesé akuerdo 
den 
en 
memorandum 
di 
komprondementu 
pa eksplorá i stimulá 
implementashon 
di 
buelonan eléktriko entre 
e islanan. 
A 
base 
di 
e 
memorandum 
akí, 
Ampaire, un fabrikante 
Merikano di avion, a hasi 
un investigashon riba e 
viabilidat di buelo hibrido- 
eléktriko entre e islanan 
ABC. E investigashon 
akí ta mustra ku buelonan 
hibrido-eléktriko 
entre 
e islanan, por redusí 
gastunan 
operativo 
direkto na un averahe 
di kasi 26 porshento i 
redusí emishon di C2 
signikativamente. 
Riba korto plaso, e 
kambionan nesesario den 
e infrastruktura pa e buelo 
piloto ta mínimo. E buelo 


komersial di largu plaso 
ta rekerí mas invershon, 
manera instalashon di 
karga i reabastesimento 
di kombustibel ku hangar 
riba kada isla. Ampaire 
ta kalkulá e gastunan di 
invershon pa e lansamentu 
di e buelonan piloto na 
mas o ménos seis mion 
euro, prinsipalmente den 
gastunan di man di obra 
i personal, mantenshon i 
transporte. 
No a yega na akuerdo 
den 
e 
memorandum 
tokante 
nansiamentu 
di un posibel proyekto 
piloto. E inisiativa ta 
rekerí un esfuerso di 
henter 
e 
ekosistema 
di 
aviashon. 
Na 
e 
momentonan aki ni iENW 
ni e islanan, tin fondo 
disponibel pa nansiá e 
invershon akí. o buska 
opshonnan 
alternativo 
di nansiamentu huntu, 
manera 
supsidionan 
Europeo 
i 
Fondo 


Nashonal di Kresementu. 
Mientrastantu iENW lo 
sigui traha pa elaborá e 
kondishonnan 
adekuá, 
manera posibel ahuste den 


leinan i regulashonnan i 
garantisá siguridat. 


(Fuente: Bonaire.nu) 


Mark Harbers, Minister di Maneho di Awa di Hulanda. 

Mensaje de la Virgen Maria Reina de 
La Paz desde Medjugorje 
25 de MARZO de 2024 


“Queridos hijos, en este tiempo de gracia, oren conmigo 
para que el bien venza en ustedes y a su alrededor. De 
manera especial, hijitos, oren unidos a Jesús en su viacrucis. 
Pongan en sus oraciones a esta humanidad que vaga sin 
Dios y sin Su amor. Sean oración, sean luz y testigos para 
todos los que encuentran, hijitos, a fin de que Dios 
misericordioso tenga misericordia de ustedes. ¡Gracias por 
haber respondido a mi llamado!”. 03/25 


Flamingo TV Bonaire 


ta buska: 
1 Datacenter schoonmaker 
1 Tekenaar / Planner 
-mester tin 5 ña di eksperensia 
Pa mas inf por yama 717-8512 


KRALENDIJK 
-- 
Sueyenne 
Jansen, 
un 
defensor 
entusiasmá 
pa 
edukashon 
i 
guia 
di studiantenan, ku un 
rikesa 
di 
eksperensia 
entre e merkado laboral i 
institutonan di enseñansa, 
ta djòin e tim di ROA CN. 
Jansen 
ku 
su 
dedikashon 
pa 
kalidat 
ta 
resaltá, 
semper 
ta 
dispuesto pa duna un man 
unda ku ta nesesario. 


Sueyenne Jansen ta djòin 
tim di ROA CN 


Ku 
un 
pashon 
berdadero pa edukashon 
i eksperensia diverso den 
diferente sektor, Jansen 
ta ansioso pa kontribuí 
na e éksito kontinuo di su 
koleganan na ROA. 
Mas 
aya 
di 
su 
persekushon profeshonal, 
Jansen ta haña goso den 
kosnan simpel di bida, 
manera lesa buki, landa 
i praktiká yoga, den su 
tempu liber. 


KRALENDIJK – Dia 
11 di aprel na Captain 
Don’s Habitat, STNAPA 
ta lansa e proyekto di 
resiliensia 
klimatológiko. 
E proyekto di dos aña akí 
ta evaluá e vulnerabilidat 
klimatológiko 
di 
Parke 
Nashonal 
Marino 
di 
Boneiru. 
Durante e evento, ta 
presentá e tim, e proyekto, 


Proyekto resiliensia klimatológiko 


diskutí 
e 
trabou 
ku 
STINAPA ta plania pa hasi 
i eksaminá e efektividat 
di e programa di monitòr 
aktual. 
STINAPA ta spera di 
mira interesadonan den e 
inisiativa nobo i eksitante 
akí. Ta bai tin un diskushon 
habrí kampaña pa bebida i 
refresko despues. 


Base di e proyekto 
Un ekipo di investigadó 
di Florida State University 
a asosiá ku STINAPA pa 
evaluá 
e 
vulnerabilidat 
klimatológiko 
di 
Parke 
Marino 
Nashonal 
di 
Boneiru. Den e próksimo 30 
añanan, ta spera ku Boneiru 
lo ta hopi afektá pa e efekto 
di kambio di klima. 
Sí e kalentamentu di 
tera yega na 1.4 grado 
Celsius òf mas, ta spera 
ku e isla lo ta eksponé 
na inundashon, eroshon 
di 
habitatnan 
kostero, 
eventonan di blakiamentu 
di koral i disminushon 
di e sitionan di buseo. E 
pronóstiko ta ku entrada di 
turismo lo baha. Apesar di 
e yamadanan pa akshon i 
e estudionan ku ta enfatisá 
e peligernan di kambio di 
klima, e gobièrnu Hulandes 
a hasi investigashon limitá 
riba senarionan di klima 
strategianan di adaptashon 


pa Boneiru. Ku e proyekto 
akí, STNAPA ta spera di 
siña mas i haña solushon ku 
por yuda. 


KRALENDIJK 
– 
Hulanda no tin susiente 
bista pa e imposibilidatnan 
di e partinan Karibense 
di Reino pa atendé ku 
kriminalidat transnashonal 
i 
otro 
rísikonan 
internashonal. 
Esaki ta konklushon 
di kriminólogo Simone 
van der Zee, durante e 
kombersashon 
di 
mesa 
rondó ku e komishon 
pa relashon di Reino di 
Tweede Kamer a tene 
djárason. Tema ta e impakto 


Rísiko internashonal pa Karibe 
asuntu di Reino 


negativo ku e desaroyonan 
geopolítiko den e region 
Karibense por tin riba e 
islanan. 
Van der Zee, asina por 
lesa den su reportahe, ta boga 
pa remplasá e aserkamentu 
di gobernashon total dor di 
un aserkamentu kompleto 
di Reino, kaminda tur 
organisashon 
dentro 
di 
Reino ta traha huntu ku otro 
na un resiliensia di Reino 
Hulandes. 
Gert Oostindie tambe 
ta 
mira 
kriminalidat 


internashonal 
komo 
un 
di 
e 
rísikonan 
di 
mas 
importante. 
“Aki 
evidentemente tin un tarea 
di urgensia pa Gobièrnu di 
Reino, den koperashon ku 
e paisnan Karibe Hulandes 
i e entidatnan públiko,” 
segun e profesor kende 
den su reportahe ta atvertí 
tambe pa intrankilidat den 
e region ku por kondusí na 
uho grandi di migrante i 
e intentonan di China por 
amplia e inuensia den 
Karibe. 

Programanan di Bonaire.tv 
TELBO kanal 70 
Flamingo TV kanal 23 


Tur mèrdia 12’or ta kuminsá un programashon 
nobo di 4 ora. 
E programashon aki ta ripití pa 24:00. 


MI’N POR 
Awor na Esun ku ta poderoso pa hasi tur kos muchu 
mas abundantemente di loke nos ta pidi òf pensa, 
segun e poder ku ta obra den nos, Efesionan 3:20(BS) 


Kuantu biaha nos ta tende e gritu di: mi’n por, mi no 
ta kapas, ami nò. Tin bes ta nos mes ta haña nos den 
situashon kaminda nos ta pensa: ai no mi’n por, mi no por 
hasié, pidi un otro. Esaki hopi biaha ta e promé reakshon 
di hende pa motibu di miedu i falta di konfiansa propio. 


Hesus a skohe 12 apòstel for di e multitut di disipelnan pa 
sigui hasi e trabou ku El a kuminsá. Sigui hasi trabou ku 
Hesus a kuminsá? Mester ta personanan sabí i elokuente 
pa sigui Hesus Su pasonan. Lukas 6:12 ta bisa ku Hesus 
a skohe nan despues ku Hesus a pasa henter anochi 
den orashon. Nan tabata hòmbernan komun i koriente, 
imperfekto manera nos, piskadó, kobradó di belasting, 
etc. Ma nan a obedesé nan Maestro i El a usa nan pa 
hasi kosnan grandi i maravioso. 


Igualmente abo i ami tin e Spiritu Santu di Dios ta biba 
den nos na momentu ku nos aseptá Hesus komo nos 
Salbador. Si Hesus ta bo Salbador awe, bo ta un siguidó 
di Hesus i bo mester sigui Su pasonan ku El a laga tras 
den Su Palabra. 


Dios a skohe bo pa ta un di Su yunan? No sinti bo mes 
inkapas, inútil, ni bisa ku mi’n por. Si El a skohe bo, E 
mes ta kapasitá bo pa hasi Su trabou. 


Tur kos mi por den Cristo, Kende ta dunami fortalesa. 
Filipensenan 4:13 


Gilda Beukenboom-Sintjago 
Produkshon PGM 


12.00 Herensia Aruba: 
Pastor Daniel Spilá 
13.00 Aki Boneiru: 
John schermer 
14.00 Herensia: 
Cuba Gonzalo Gonzalez 
15.00 BAPA: 
Henry Nicolaas 


16.00 Herensia: 
Clemente (Elio) Flores i Isaak Bernabela 
17.00 Aki Boneiru: 
Familia Pourier 
18.00 Herensia: 
Elsio Boekhoudt 
19.00 BAPA: 
Jackie Bernabela 


20.00 Herensia: 
Donna Piar 
21.00 Aki Boneiru: 
Aktividat pa grandinan 
22.00 Herensia: 
Bernadino Beaumont 
23.00 BAPA: 
Marklin Eustatia 

K R A L E N D I J K / 
DEN HAAG – Tabatin 
un asistensia spektakular 
i 
masal 
na 
e 
evento 
konosí komo Caribbean 
Business 
Hub 
(CBH) 
den Julian Coco-zaal di 
Curaçaohuis na Den Haag. 
Tabata presente entre otro 
embahador di El Salvador, 
representante di embahada 
di Angola, hopi abogado, 
mákelar, 
spesialistanan 
nansiero, 
arkitekto, 
spesialistanan di logístika, 
sektor di kuido etc. 
Caribbean 
Business 
Hub ta e plataforma pa 
mira 
posibilidatnan 
ku 
tin den region di Caribe 
i Latino Amérika i pa 
yega na koperashonnan 
eksitoso ku empresanan 
hopi prometedor. CBH ta 
yuda empresarionan krese, 
tantu for di Hulanda komo 
Caribe. E lema ta: ‘Think 


Asistensia spektakular na Caribbean Hub Business Event 


Big. row Bigger’. 
E anochi a kuminsá 
ku un bonbiní tropikal 
kaluroso na enkargo di 
presidente di CBH Nico 
Visser, den su trabou diario 
direktor general di Fidinda 
Finaniële Zorg Groep. 
Despues di e diskurso di 
Nico Visser palabra tabata 
na minister plenipotensiario 


di Kòrsou na Den Haag Carl 
Manuel. El a iluminá e hopi 
oportunidatnan komersial 
na Kòrsou. Den tur sektor 
el a mustra ku tin susiente 
posibilidat: turismo, hóreka, 
inteligensia 
artisial, 
logístika, negoshi detayá, 
agrikultura, 
sektornan 
nansiero i di kuido. 
“Ta atraktivo pa emigrá, 


e stándart di bida ta haltu 
den Caribe, e maneho di 
establesimentu di negoshi 
ta eksibel, supsidionan 
oropeo 
ta 
posibel, 
e 
gastunan 
di 
sueldo 
ta 
mas abou ku na Hulanda, 
miéntras ku e infrastruktura 
ta bon desaroyá. Mi ta invitá 
boso tur pa bin eksperensiá 
pa boso mes e sintimentu 
isleño, e sintimentu di 
inspirashon, 
espasio 
i 
sintimentu 
empresarial”, 
Manuel a bisa. 
Despues di un bufèt 
ekstenso Marvin Sutherland 
(Essentialbi) a invitá e 
empresarionan pa pensa 
huntu, topa ku otro, inspirá 
i komplementá otro. 


E éksito grandi di e 
anochi sigur a bini debí na 
e aporte di miembronan 
di 
direktiva 
di 
CBH 
Corinne 
i 
Germaine 
Hernandez-Croes, fundadó 
i 
propietarionan 
di 
BeautyHouse Rotterdam ku 
nan mes liña di kosmétika 
NQ Cosmetics, i Lionel 
Martijn, direktor di OCAN, 
ku a akoplá e empresarionan 
pa nan traha sita ku otro. 
E 
siguiente 
enuentro 
Caribbean Business Hub 
Event ta tuma lugá dia 28 
di mei 2024 ku komo oradó 
invitá Arilay Uslu, doño 
i fundadó di Corendon 
Corendon Mangrove Beach 
Resort na Kòrsou. 

KRALENDIJK 
-- 
Desde awe por inskribí 
pa e kompetensia Arte di 
Palabra Bonaire 2024. 
Bo tin un poesia i 
òf kuenta original òf 
eksistente i ke eskpresá 
esaki den nos dushi idioma 
papiamentu? 
nskripshon ta habrí pa 
hóbennan di grupo 8 skol 


Inskripshon Arte di Palabra 


básiko i pa hóbennan di 
skol avansá. 
Por inskribí via e link: 
https:bit.ly49hP2wr 
Pa mas informashon, 
por tuma kontakto via meil: 
artedipalabraboneiru@ 
hotmail.com 
Inskripshon ta sera dia 
15 di aprel 2024. 


KRALENDIJK -- Na 
Hulanda tin na e momentu 
aki un skarsedat enorme 
pa salbutamol aerosol, ku 
ta e remedi mas peskribí 
pa hendenan ku ta sufri di 
asma. Últimamente kasi no 
por haña e remedi aki riba 
merkado hulandes. 
E asosashon di botika 
hulandes KNMP a informá 
ku no tin alternativa pa 
kombatí e skarsedat di e 
remedi. Na Hulanda tin 
alrededor di mei mion 
usadó di e remedi aki. 
E skarsedat ta bini entre 
otro debí na problemanan 
di 
produkshon 
serka 
diferente 
fabrikante. 
Ta 
karga speransa ku dentro 
di un par di siman e remedi 
ta disponibel sentro di 
masoménos dos siman. 
Mientrastantu 
Long 


Skarsedat di remedi pa 
pashèntnan di asma 


Alliantie Nederland, un 
relashon 
di 
koperashon 
entre 
organisashonnan 
di pashènt, dòkternan di 
pulmon i kompanianan di 
seguro di kuido ta rekonosé 
e problema. Mayoria di 
botika na Hulanda tin stòk 
di solamente dos siman di e 
remedi aki. 


BONERIANO a pidi 
komentario di Fundashon 
Mariadal relashoná ku e 
situashon, esta ku loke ta 
pasando na Hulanda tin su 
reperkushon na Boneiru 
tambe. Botika ta kai bou 
di Mariadal so, despues ku 
Botica Sabana a sera. 


KRALENDIJK – Na 
Hulanda 
ta 
surgiendo 
problema serio ku e 
baiskelnan konosí komo 
fatbike’, 
spesialmente 
den 
siudatnan 
grandi, 
na unda por konstatá 
ku e baiskelnan aki ku 
un motor eléktriko, ta 
koriendo ku belosidat tin 
bes asta kasi 3 biá mas 
tantu ku nan belosidat 
normal. Motibu ta ku e 
doñonan ta laga hende ku 
sa hasi un intervenshon 


Na Boneiru ainda no ta nota ku ta pone nan kore mas duru 
‘Fatbike’ birando un problema grandi na Hulanda 


tékniko pa pone nan kore 
mas duru. Na Boneiru 
polis ainda no a konstatá 
e fenómeno aki, pero e 
chèns ta grandi ku e lo 
hasi su entrada riba e 
islka aki tambe, mirando 
ku mas i mas fatbike’ ta 
subiendo karetera di e isla 
aki. 


Peligroso 
Fatbikes’ a bira hopi 
popular 
na 
Hulanda. 
Pero ku binimentu di 


e baiskelnan ku motor 
eléktriko aki a krea un 
problema serio, pa motibu 
ku e baiskelnan aki ta 
diseñá i trahá pa alkansá 
un belosidat máksimo di 
25 kilometer pa ora. Pero 
na Hulanda ta konstatá 
durante kontròl di polis 
ku tin di e baiskelnan 
aki ta kore te asta 75 
kilometer pa ora, despues 
ku ekspertonan tékniko’ 
a pone nan kore mas duru. 
Den e siudatnan grandi 


na Hulanda e fatbike’- 
nan prepará aki ta embolbí 
hopi bes den aksidentenan 
di tráko, pasobra nan no 
ta diseñá pa kore duru 
asina. Na hulandes ta 
papia di opvoeren’ di nan 
motor. Pues un situashon 
peligroso. 


Imágen 
M i e n t r a s t a n t u 
fabrikantenan di fatbikes’ 
na Hulanda tambe a 
kuminsá tuma medida 
pa protehá imágen di e 
medio di transporte aki. 
Nan ta eksperimentando 
ku un sistema ku ta hasi 
imposibel pa pone e 
baiskelnan aki kore mas 
duru ku 25 kilometer pa 
ora. 
Na Hulanda fatbikes’ 
a 
bira 
vehíkulonan 
mas odiá den sentro di 


siudatnann grandi. Nan 
konduktornan hóben ta 
krea spantu serka otro 
usadónan di kaminda. 
Otro fenómeno tambe 
ta e kantidat grandi di 
ladronisia di e fatbike’- 
nan aki na Hulanda. 
Na Boneiru tambe por 
ripará 
esaki, 
segun 
bosero polisial Génesis 
Saragosa, reakshonando 
riba 
pregunta 
di 
BONERIANO. El a bisa 
ku no tin indikashon ku 
tin tambe kaso unda ta 
pone e vehíkulonan aki 
kore mas duru. 
Un punto interesante 
ta ku no tin mester di 
un reibeweis pa kore un 
fatbike’. Pero si pone 
nan kore mas duru sí nan 
ta alkansá belosidat di un 
skuter por ehèmpel, pa 
kua sí mester di reibeweis. 


Dos ‘fatbike’ subiendo Kaya International. Mas i mas dje vehíkulonan aki ta riba 
karetera boneriano. 

Gobièrnu ke pa tur estran- 
hero siña papia Papiamentu. 
Ta nan mes mester pasa e 
èksamen promé 


Awèl sí, den sala di Passangrahan 
parse ku tur hende a lubidá nos 
dushi idioma 


DEN PASO DI 


BÒI 


Mi tabatin hopi dia kaba 
sintiendo un holó fuerte 
i penetrante di ‘perfume’ 
di hende muhé durante 
mi kaminatanan atardi 
den área di Seru di An- 
gola i Den Stashi. E holó 
tabata kologá na ún 
punto spesífiko, esta nèt 
kaminda tin e trankera 
ku ta separá kunukunan 
di Noni i Erma, ámbos 
morto pa hopi aña kaba. 
Tabata parse ku tabatin 
un hende muhé perfumá 
a permanesé den e pida 
mondi aki. 
*** 
Na promé momentu mi 


no tabata wòri mashá. 
Kisas ta kualké mata ku 
flor. Na e sitio aki luna 
pasá tabatin di e mata 
beyísima ku flor. Pero 
flor di beyísima no tin un 
holó penetrante asina. 
Mi a laga e holó pa loke 
e tabata. Te algu mas 
ku dos siman pasá na 
momentu ku mi a tene 
un entrevista ku Lando 
na su kunuku no masha 
leu for di e sitio beyako 
aki. Lando a bisa den 
un entrevista pa Heren- 
sia ku e tambe ta sinti e 
holó. El a bisa ku ora e 
sinti e holó aki e ta ku- 


minsa zundra i hiringá 
ku e ‘dama’ ku ta plama 
e holó, asumiendo ku ta 
un spiritu. Mi a konfirmá 
den e programa aki ku 
mi tambe ta sintiendo 
e holó di perfume. Asta 
m’a invitá públikamente 
esun ku no ta kere pa 
kana e ruta aki un atardi 
ku mi pa nan tambe sinti 
e holó. 
*** 
Pero no tin mester mas. 
E misterio di holó di per- 
fume aki mientrastantu 
ta solushoná. Kiko a 
pasa? Win, ruman di 
Lando, a trese solush- 
on. E tambe ta biba na 
kunuku den e área aki, 
pegá ku Seru di Angola. 
Un atardi siman pasá 
m’a disidí di drenta e 
kunuku di Erma disididu 
pa solushoná e misterio. 
M’a kana buska sin haña 
niun dama perfumá. 
*** 
Saliendo riba e kaminda 
di tera bèk nèt Win ta- 
bata pasando riba su 
baiskel i el a para pa dal 
un pishí. Nèt mi a sali for 
di kunuku di Erma. Win 
a spanta un tiki. Mi a 
kont’é mi preokupashon 


die holó di persfume. 
El a afirmá ku e tambe 
ta sinti e holó. E tambe 
a drenta e kunuku den 
Erma. Win tabatin mas 
suerte ku mi. El a desku- 
brí un di e blekinan di 
holó ku nan ta pone den 
outo pa pone outo hole 
dushi. Win a saka e in- 
grediente den e bleki ku 
tabata produsí e holó i 
a hol’é. Mi tambe a hasi 


meskos. Tabata mesun 
holó ku nos tabata sinti 
na e sitio beyaku aki. Asi- 
na nos tur dos a sali for 
di nos ilushon i fantasia 
ku lo tabata algu malu, 
un spiritu òf algu similar. 
Asina bo ta mira. Sintí di 
hende no ta solamente 
kashi di piká, sino tambe 
di fantasia falsu..... 
*** 


Djamars 2 Aprel 2024 
9 


KRALENDIJK 
– 
Dospos, ubiká manera un 
oásis pabou di Rincon, 
ta un bunita lugá. Tantu 
hende lokal komo turista, 
hasiendo rekorido na e 
parti nort di Boneiru, 
gusta para na e sitio aki 
pa saka foto i disfrutá di 
e trankilidat ku tin, tambe 
opservando paranan ku ta 
bin bebe awa. 
B O N E R I A N O 
sinembargo 
a 
konstatá 
ku e sitio aki mester di 


Dospos mester 
di atenshon 


atenshon di gobièrnu. Tin 
un banki kibrá pa basta 
tempu kaba. Mas aleu tin 
un bòrchi poné den pasado 
ku informashon tokante 
Dospos, pero kasi no por 
lesa mas loke tin skirbí 
ariba. 
E bòrchi sin mas por 
kita, mirando e echo ku 
Tourism 
Corporation 
Bonaire (TCB) a laga pone 
un bòrchi di informashon 
nobo na e sitio aki. 


VAKATURA 


Mas informashon? 


Bishitá www.rijksdienstcn.com/vakatura 


SSO - Arkitekto Empresarial 


KPCN- Investigadó Senior di Informashon 


Bo tambe ke traha pa RCN? 
Bo por solisitá pa e siguiente funshonnan: 


KRALENDIJK 
-- 
Durante e siman di deporte 
di Boneiru, ta organisá un 
natashon di kuater dia pa di 
dos aña konsekutivo. Mas 
ku 150 persona ta landa un 
distansia di 500 pa 1000 
meter, durante kuater dia. 
E meta ta pa introdusí mas 
hende den e deporte di 
landa i moveshon, esaki di 
akuerdo ku un publikashon 
di Ret Karibense, skirbí pa 
Marit Severijnse. 
E entrenadó di natashon 


Ménos posibilidat pa talento hóben 


i 
entrenadó 
nashonal, 
Anita Smits, tambe ta 
pidi mas atenshon pa e 
deporte durante e evento. 
Talentonan 
hóben 
tin 
ménos opshon i oportunidat 
pa desaroyá nan mes ainda 
mas aki ku na Hulanda. 
Komo 
Boneiru 
ta 
un munisipio spesial di 
Hulanda, e isla no por 
partisipá por ehèmpel na 
kampionato di Europa òf 
na eganan límpiko. 
Koen Verhoeven di 14 


aña ta den e selekshon 
di natashon di Boneiru i 
ta kere ku ta un lástima. 
“Hende na Hulanda no ta 
bin pa mirá bo landa, p'esei 
e chèns pa nan deskubrí bo 
ta chikitu.” Sinembargo e 
ta spera di hasi natashon 
su profeshon. “Aki bo no 
tin hopi estudio superior 
tampoko, pues na nal bo 
mester bai un otro pais 
ainda. Kisas eventualmente 
bo tin un chèns ei.” 
Sinembargo 
landa 
na Boneiru tambe tin su 
bentaha. “Aki bo ta mas lihé 
ku bo por bai otro paisnan 
pa hunga un wega, pasobra 
tin ménos kompetensia. 
Esei ta bunita.” 
Verhoeven 
lo 
bai 
Bahamas ainda e siman 
akí. “n torneo di altura, 
p'esei mi ta nèrvioso,” e 
ta atmití. “Aña pasá tabata 
na Kòrsou. Mi konosé e 
pisina kaba. Pero sigur mi 
ta deseando pa e yega.” 
Eden-ee Schwager di 
14 aña tambe ta partisipá. 
“Mi ta kere ku e lo ta hopi 
dibertido i nos lo siña 
hopi.” 


Ménos posibilidat 
Pero kompetí na e otro 
islanan ta karu. Smits ta 
spera ku Hulanda por hasi 
algu pa Boneiru den forma 
di supsidio, pa muchanan 
ku no por paga e biahenan 
karu. 
Segun Smits, tampoko 


tin susiente entrenadó pa 
landa. “Naturalmente bo 
ta enfrentando un isla. E 
klupnan básikamente tin 
dos seshon di entrenamentu 
pa siman. En realidat esei 
ta muchu poko sí bo ke 
yega mas leu.” 
Banda di esei, tin tiki 
kurso pa entrenadónan di 
landamentu. E federashon 
Hulandes 
di 
natashon 
a ofresé un kurso di 
entrenamentu aki, pero 
mayoria di nan ainda ta na 
Hulanda. Online tampoko 
ta semper posibel, pero 
esei lo ta un solushon 
sí, por ehèmpel e mester 
renobá su lisensia pa siña. 


No tin pisina ofisial 
Pa 
Verhoeven 
i 
Schwager, ku semper ta 
entrená den laman, ta tuma 
tempu pa kustumbrá na un 
pisina osial di 50 meter 
durante e kompetensianan. 
Esaki 
ta 
diferente, 
Verhoeven ta bisa. “Den 
laman bo ta ota mihó, 
pero den e pisina bo tin 
marka riba suela ku ta 
indiká ki ora pa bira.” 
Pa 
e 
eks 
landadó 
profeshonal 
Ranomi 
Kromowidjojo, siña den 
laman tambe ta tuma 
tempu pa kustumbrá. Awa 
salu, ola i falta di marka 
riba tera, ta hasié un poko 
diferente. Pero ta grandioso 
ku Boneiru awor tin un 
pisina otante. E pisina 


otante ta eksistí desde 
aña pasá. Aki ta duna lès 
di landa, pero hopi hende 
tambe ta bin aki den nan 
tempu liber. 
Verhoeven ta spera ku 
Boneiru eventualmente lo 
tin un pisina berdadero. 
Pa hende ku ta landa awor, 
no ta importá hopi mas, 
pasobra no por konstruí 
susientemente lihé. Pero 
pa e futuro landadónan 
esei lo ta hopi bon. 
Verhoeven 
tambe 
ta 
kere ku ta bon pa e deporte 
haña mas atenshon dor di 
e kuater dia di landa. Ku 
suerte, lo destiná mas sèn 
aya. 


Landa hopi importante 
Kon importante ta landa 
na Boneiru. Smits: “E isla 
henter ta rondoná di awa, 
p'esei landa i tuma lès di 
landa ta naturalmente hopi 
importante. 
Pa 
mucha, 
pero tambe pa piskadó i 
hopi otro profeshon ku ta 
praktiká aki.” Sinembargo 
Smits ta realisá ku e 
hendenan di Boneiru no 
semper ta bai lès di landa. 
Naturalmente esei tambe 
ta kosta hopi sèn, òf nan ta 
pensa nos mes lo bai laman. 
Esei por ta un riesgo. 
Por hasi mas deporte di 
awa den e pisina otante 
for 
di 
awe, 
kaminda 
aktualmente ta tuma lugá e 
di seis torneo internashonal 
di Waterpolo. 

PÁGINA SOSIAL 
Simadan di pastor 

PÁGINA SOSIAL 


Pastor Marc Hooijschuur sin duda ta e pastor katóliko mas popular di Boneiru. 
E ta logra hala hopi hende na misa di Coromoto, Antriol, na unda e ta stashoná. 
Pasku mainta por ehèmpel misa tabata asina yen ku hendenan mester a sinta pafó 
den porta di misa. 


Pastor Marc Hooijschuur 
ta yena misa 


K R A L E N D I J K 
– 
Siman 
pasá 
Omaira 
Marsera-Orjuela a kumpli 
e edat respetá di 90 aña. 
No opstante e edat haltu 
aki, Omaira ta ketu bai 
aktivo komo boluntario, 
probablemente e boluntario 
di mas edat aktivo na 
Boneiru. 
Omaira a selebrá su 
kumpleaño den kompania 
di su famia, sernan kerí i 
tambe ku e grupo di djárason 
di e departamentu kuido pa 


Omaria ku su 90 aña un dje boluntarionan di mas edat 


bista i oido. Omaira ta un di 
e promé boluntarionan di 
FKB, ku awor ta org en 
Welzijn Groep. 
Semper Omaira ta kla pa 
yuda i duna un man kaminda 
ku tin mester. Palabranan di 
señora Omaira ta: “For di 
ora ku mi ta riba pia esaki 
ta niká ku mi ta na bida.” 
Zorg en Welzijn Groep 
ta deseá Omaira masha 
pabien i ku Señor sigui 
duna señora Omaira forsa 
renobá kada dia di nobo. 

Un grupo di empleado di Cargill a bishitá Saliña di Tam algun dia pasá huntu ku Bòi 
Antoin. Tabata un kaminata edukativo, durante kua a duna splikashon di naturalesa 
en general, kombiná ku aspektonan kultural-históriko i topografia di e área. Despues 
a bai Fontein ku e grupo, kaminda tambe a duna informashon di e anterior plantashi. 


Empleadonan di Cargill na Saliña di Tam 

Percy Pinedo 
YAYA, MAMA SIN DOLÓ! 


Yaya pretu zojando jiu blancu 
Yaya stimá, cu cueru di satin 
Yaya cu ta canta cantica di bieu 
Yaya cu pechu grandi y moli 
Yaya cu brasa gordo y frescu. 
Mi ta corda bo holó, dusjimarga 
Di puiru cu habon. 
Mi ta corda bo camnamentu 
Cu ritmo y cadenza. 
Mi ta corda bo stul di zoja 
Di cabana di cunucu. 
B’a lantami riba cuenta di Nanzi, 
B’a zojami, b’a stimami, b’a yayami 
Pero ay, yaya pretu, b’a danjami. 
Awe, riba caminda borrascoso di bida, 
Cada bes cu mi hanja mi contrariá, 
Mi ta sinti un nostalgia pa bo scochi. 
Mi ta sinti un gana di jora pa bo brasa, 
Unda mi por core bai sconde, 
Unda mi por busca un consuelo 
Pa mi alma tromentá. 
May Henriquez 
den: Antillano, aña I, no. 4 (mart 1954), p. 6 
(ortografia di e tempu) 
Tan Lu 
Komo mucha i despues 
komo hóben, mi por a konta 
ku e amor inkondishonal di 
Tan u mi wela. Manera ta 
konosí i skibí tur kaminda, 
ku welanan ta malkriá nan 
nietu, ami por a sinti esei 
sigur. p’esei dia di morto 
di mi wela, mi a sinti komo 
si fuera ta mi mama mes 
a muri. Mi wela tabata mi 
refugio, mi kondente i 
mi tur kos. Mi ta kere ku 
ta e pensamentu aki di mi 
relashon ku mi wela a pone 
mi haña un atmirashon 
inkreibel pa e gura di 
yaya. 
Mi kièr pone bon kla, 
ku mi no ta drenta den 
detaye ku si e gura ta un 
gura kolonial si òf no. 
Simplemente mi ta papia di 
e relashon yaya i e mucha, e 
yu. Tin biaha e no kièr tabata 
yaya, pero sirkunstansia a 
poné ta yaya i gran mayoria 
di yaya tabata tremendo 
yaya i mama di e mucha. 
Mi konosé historia di un 
pareha ku no tabata kier a 
usa e palabra yaya, i nan 
i nan yu a lanta i krese ku 
“ yachi” ku tabatin mesun 
kontenido i mas di un yaya. 
Te na morto di “ yachi” 
nan i nan yu a sinti e kalor 


humano, e amor ku un yaya 
por trese den un famia. 


Yaya 
E gura di yaya tabata 
eksistí den e komunidat 
di katibu i a mantené su 
funshon te hopi lat den siglo 
20. E yaya tabata enkargá 
ku kuido i edukashon di 
e mucha ku nan a kon’é 
kuné. E tabata mas ku un 
bebi-set, pasobra un yaya 
tabata komprometé su mes 
pa bida largu na e famia i e 
mucha. 
Menchi: Serka famianan 
ku moda ya promé ku e 
yu nase nan tabata buska 
un menchi konabel, ku 
tambe tabata yama yaya di 
lechi. E promé dos añanan 
e tabata duna e yu pechu i 
pa esei tantu e komo su mes 
yu tabata risibí kuminda, 
alohamentu; tabata duna un 
kompensashon 
nansiero 
tambe. 
Sa sosodé tambe ku un 
hende muhé tabata duna un 
otro yu pechu pareu ku su 
mes yu, pasobra e mama 
di e otro resien nasí no 
tabatin lechi òf a fayesé. 
E muhé ei tabata hasi esei 
boluntariamente i sin haña 
nada di sèn. Entre e mama 
di lechi i e dos muchanan 


semper tabata keda un laso. 
E muchanan tabata yama 
otro ruman di lechi’. 
E tabat’ei pa kuida e yu 
te dia esaki bira grandi, i 
hopi biaha e tabata bai ku 
su’ yu ora e último kasa. 
Na nan turno, e famia 
tabata sòru p’e ora e bira 
bieu, malu òf tin mester di 
yudansa. 


Papel importante 
E yaya a hunga un papel 
importante 
tambe 
den 
plamamentu di papiamentu 
i pasamentu di elementonan 
di kultura afro-kurasoleño. 
Den 
e 
distritonan 
kunukero e palabra yaya’ 
tabata aplikabel tambe pa e 
muhé ku ta yuda e mama ora 
di duna lus i ku tabata kuida 
e bebi e promé dianan. 


Diferente yaya 
Un yaya ta un mucha 
muhé o muhé, generalmente 
afro antiano, ku ta kuida 
un òf mas yu di hende ku 
moda. Yaya a forma un 
vínkulo importante entre 
e mundu di e diferente 
gruponan étniko na Kòrsou. 
Tambe yaya ta nòmber 
pa hende muhé ku ta karga 
yu ora e ta bai batisá, banda 
di e yu su padrino ku su 
madrina. Na misa e pepe 
(madrina) ta tuma e yuchi 
pa huntu ku e padrino nan 
bai ku pader den boutisero, 
miéntras e yaya ta warda 
den 
serkania. 
Tambe: 


nòmber pa muhé ku ta hiba 
un mucha muhé misa dia di 
su risibimentu. 


Menchi 
Nos konosé tambe yaya 
di lechi: Menchi.. Muhé ku 
ta alimentá ku su lechi di 
pechu yu di un otro muhé. 
Tambe: mama di lechi. 
(Yunan di e dos muhénan 
akí yama: ruman di lechi). 
por último yaya di stroistu : 
Persona ku ta guia e mucha 
chikitu nan ku ta stroistu un 
pareha dia di kasamentu. 
E gura di yaya den nos 
historia, kultura, ta asina 
apresiá i stimá, ku den 
nos 
literatura, 
diferente 
outor a dediká atenshon 
na yaya. “ A selebrá mi 
den poesia, a pinta mi riba 
kanvas, a representá mi na 
eskultura, a pone mi riba 
esenario i a graba mi den 
diferente proverbio” (Yaya, 
mama sin doló. Kòrsou su 
muhénan pionero. Jeanne 
D. Henriquez). 
Den 
Archiefvriend, 
december 2020, Jaargang 
26, nummer 4, Sandra R. 
De Marchena a skibi un 
artíkulo, Memories of a 
Yaya, den kua e ta deskribí 
su relashon di nan yaya, 
Dionycia Ludovica “ Yaya 
Nicha”. E relato di un yaya 
ku a a yaya dos generashon 
i ku pa su lealtat i amor 
inkondishonal 
a 
risibí 
kondekorashon 
real 
na 
1964. 


Poema 
Banda di e poema aki 
riba, tabatin Nydia Ecury 
ku tambe tin un poema riba 
yaya. Tetechi, mi yayachi, 
alma noble k’a guijami Mi 
tin gan’i hanja sa, den bo 
simplesa, Ki’ te kos k’a 
inspirabo na duna tantu di 
bo mes Tetechi, mi yayachi, 
mama pretu k’a stimami, 
Bo amor ta retorna, tende ? 
Boeli van eeuwen a 
referí na e gura yaya den 
su obra: “ Een vreemdeling 
op aarde”, kon e yaya ta 
konta nan kuenta di Kompa 
Nanzi i tambe kon yaya 
tabata konsolá nan ora nan 
ta den nan tristesa. 
Profesor Hoetink a skibi, 
ku e siklo di bida di un yaya 
ta kuminsá komo un mucha 
muh’e hóben i ta nalisá 
ora e ta un ansiano na edat 
grandi, ku no por hasi nada 
mas, pero ta yama rèspèt di 
tur hende. 
Den un obra teatral, 
un novela, ku teksto di 
Suzanne Glimmerveen i 
dirigí pa ohn eerdam 
titulá, Yaya, warte Mama, 
tin poko bunita rekuerdo 
di yaya di Norma Moreno, 
Gregory Quast, Rose Marie 
de Paula i Nydia Ecury. May 
Henriquez a bisa den un di 
su bunita rekuerdonan, ku 
den nan famia nan a skohe 
e yaya i serka nan, yaya 
tabatin un posishon masha 
apart, un posishon di hopi 
rèspèt i dignidat. 
Gregory 
Quast 
ta 
kòrda ku ora su tata tabata 
batié, ta yaya tabata esun 
ku ta intervení i suavisá 
e situashon i pone ku e 
tata tabata stòp di batié. 
“Mi yaya tabata mi angel 
wardadó”. 
Un 
Yaya: 
e 
deseo 
iresistibel pa kuida e yu, pa 
mim’é, pa protegé tur dia di 
nobo tabata grandi. Serka e 
yaya akí, mi a komprendé 
ku e tabata un yaya, pero 
mas ku tur kos e ta keda 
mama pa semper. 

E Korona di Miserikòrdia 
Tene Miserikòrdia ku 
nos i ku henter mundu ta e 
palabranan ku Hesus a dikta na 
Santa Faustina. Hesus ta invitá 
nos pa kooperá den e realisas- 
hon di e plan dibino di Dios, 
pa medio di e resamentu di e 
korona di Miserikòrdia. Nos 
konosé e eksistensia di e ko- 
rona Miserikòrdia pa medio di 
e Diario di Santa Faustina. 


E promé biaha ku Hesus a 
revelá na Santa Faustina e pa- 
labranan di e korona di Miser- 
ikòrdia tabata riba djabièrnè 
13 di sèptèmber 1935. 


Santa Faustina a haña un 
vishon di un angel, mandá pa 
Dios pa kastigá un sierto lugá. 
Santa Faustina a kuminsá resa, 
pero su plegaria no tabata efi- 
kas i su orashon tabata sin pod- 
er. E momento ei Santa Faus- 
tina a haña un vishon di Santísi- 
ma Trinidat i a skucha e stèm 
di Hesus den su alma ku a rev- 
elá e siguiente palabranan ku 
Santa Faustina a dirigí na Dios 
Tata: Tata Eterno, mi ta of- 
resé Bo e Kurpa i e Sanger, 
Alma i Dibinidat di Bo Yu 
bienstimá, nos Señor He- 
sukristu, pa ekspiashon di 
nos mes piká i di henter 
mundu. 
Pa su doloroso pashon, 


tene Miserikòrdia ku nos 
(Diario 475). 
Santa Faustina a keda ripití 
e orashon aki i el a mira den e 
vishon ku e angel no por a kon- 
tinuá ehersé e kastigu ku e lugá 
ei tabata meresé. 
E siguiente dia, ora Santa 
Faustina a drenta den e kapia 
di su konbento, el a tende den 
su interior e stèm di Hesus bisé: 
Kada be ku bo drenta den e 
kapia, resa inmediatamente 
e orashon ku mi a siñabo 
ayera (Diario 476). 
Hesus a bisé pa resa e 
orashon aki riba e kuenta di un 
rosario komun pa e kombers- 
hon di pekadornan, esnan ku 
ta leu di Dios i partikularmente 
pa e agonisante. Hesus mes a 
dikta e orashon, palabra pa 
palabra na Santa Faustina (Di- 
ario 476).: 
Resa promé un Nos Tata, 
un Ave Maria i Kredo. Riba e 
kuentanan di Nos Tata, ta sigui 
resa ku e siguiente palabranan: 
“Tata Eterno, mi ta ofresé Bo, 
Kurpa i Sanger, Alma i Dibini- 
dat, di Bo Yu bienstimá, nos 
Señor Hesukristu, pa ekspias- 
hon di nos mes piká i di henter 
mundu”. 
Ta sigui riba e kuentanan di 
e Ave Maria ku e siguiente pa- 
labranan: “Pa Su doloroso Pa- 
shon, tene Miserikòrdia ku nos 
i ku henter mundu”. 


Deboshon na e Dibino 


Miserikòrdia 


Na final ta resa tres bi- 
aha: “Santu Dios, Santu 
Fuerte, Santu Inmortal, 
tene piedat di nos i di hent- 
er mundu”. 
E orashon aki, di kua He- 
sus ta e outor, ta yamá: Ko- 
rona di Miserikòrdia. 


Nobena 
E promé dia: 
“Awe, trese pa Mi: Hent- 


er Humanidat, spesialmente 
tur pekador, 
i hundi nan den e laman 
di Mi Miserikòrdia. Di e 
forma aki bo ta konsolá Mi 
di e tristesa amargo ku e 
pèrdida di e almanan aki a 
kousa Mi” (Diario 1210). 


E di dos dia: 
“Awe, trese pa Mi: e alma 


di saserdotenan i tur religio- 
so, 
i hundi nan den e laman 
di Mi inkomprendibelMis- 
erikòrdia. Ta nan a duna 
Mi fortalesa pa soportá 
Mi Pashon amargo. Pa 
medio di nan, manera pa 
medio di un kanal, Mi Mis- 
erikòrdia ta kore den 
direkshon di henter hu- 
manidat” (Diario 1212). 


E di tres dia: 
“Awe, trese pa mi: e alma 


di tur deboto i fielnan, 


Awor kisas... 


Awor ku mi a siña na biba 
sin akumulá, 
sin fantasiá, 
sin keha, 
sin poderá, 
sin konosementu, 
sin klaridat, 
sin imágen, 
sin tas, 
sin miedu, 
sin peso... 


Awor mi no ta ganchá na nada: 
ni na emoshon, 
ni na trabou, 
ni na sèn, 
ni na kas, 
ni na ideanan, 
ni na informashon, 
ni na konsumo, 
ni na deskanso, 
ni na famia, 
ni na iglesia... 


Awor ku no ta deseá nada: 
ni gana, 
ni atkirí, 
ni poseé, 
ni dominá, 
ni kapta, 
ni tin, 
ni logra, 
ni optené, 
ni alkansá, 
ni triunfá... 


Awor ku mi ekipahe ta leve 
pa e anochinan skur, 
pa e dianan largu, 
pa e djalunanan pisá, 
pa e djamarsnan monótono, 
pa e djarasonnan di semper , 
pa e djawepsnan di konfidensia, 
pa e djabièrnènan amargo, 
pa e djasabranan di soledat, 
pa e simannan santu, 
pa e Kaminda di krus di kada dia... 


Awor, 
kisas mi ta biahero, 
peregrino, 
aventurero, 
reseptor, 
konosedó, 
kreyente 
i testigu 
di Bo Pasku 
i Resurekshon. 


Mi a pidi Dios 


Mi a pidi Dios poder pa ser stimá... i mi topa ku amor pa no tin mester di ta poderoso. 


Mi a pidi Dios salú pa hasi kosnan grandi... i mi a topa ku enfermedat pa hasi mi grandi. 


Mi a pidiÉ rikesa pa ser felis... 
i mi a topa ku felisidat pa por biba pobresa. 


Mi a pidi Dios leinan pa dominá otronan... i mi a topa ku libertat pa liberá nan. 


Mi a pidi Dios atmirador pa ta rondoná di hende... i mi a topa ku amigunan pa no ta mi so. 


Mi a pidi Dios ideanan pa kombensé... i mi a topa ku espasio pa kombibí. 


Mi a pidiÉ sèn pa kumpra kos... 
i mi a topa ku personanan pa kompartí mi sèn. 


Mi a pidiÉ milagernan pa kere... 
i El a duna mi fe pa hasi milagernan. 


Mi a pidiÉ un religion pa mi gana shelu... i E únikamente a duna mi su Yu pa kompañá mi 
riba tera. 


Mi a pidiÉ tur kos pa gosa den bida... 
i El a duna mi bida p’asina ku mi ta gosa di tur kos. 


Mi a pidiÉ pa ser un dios... 
i E únikamente por a hasi mi un hende. 


i hundi nan den e laman 
di Mi Miserikòrdia. E alma- 
nan aki a konsolá Mi riba e 
kaminda di Krus. Nan taba- 
ta un gota di konsuelo me- 
imei di un laman di amargu- 
ra” (Diario 1214). 


E di kuater dia: 
“Awe trese pa Mi: esnan ku 


no ta kere den Dios i esnan ku 
ainda no konosé Mi, 


Ami tambe tabata kòr- 
da nan na ora di Mi do- 
loroso Pashon i nan futuro 
selo a konsolá Mi kura- 
son. Hundi nan den e la- 
man di Mi Miserikòrdia” 
(Diario 1216). 


Hesus mi ta konfia den Bo 


Asosashon Mishonero- 
nan di Dibino Miserikòrdia 
Curaçao 

ARUBA 
KÒRSOU 


Djadumingu 31 di mart, sinku Polis di Bario di Kuerpo Polisial Kòrsou, a sali pa 
Miami, na unda nan ta bai finalisá un preparashon avansá pa traha den barionan 
na Kòrsou. Asina ei komplementá i sostené e trabounan ku Polis di Bario ta ehersé. 


Polis di Bario a biaha pa Miami 


WILLEMSTAD 
-- 
For di inisio di su periodo, 
e 
aktual 
Minister 
di 
Finansa, Javier Silvania, 
a 
inisiá 
òf 
kontinuá 
vários 
trayekto 
di 


Investigashon di SOAB na Ontvanger 


reorganisashon den henter 
e servisio di impuesto. Por 
ehèmpel un Ontvanger 
sin kèsh, introdukshon 
di 
un 
departamento 
di servisio na kliente 


ku 
un 
callcenter’ 
i 
implementashon 
i 
publikashon di un pólisa 
transparente di kobransa. 
Ademas, e minister di 
nansa a pidi SAB pa 
periódikamente kontrolá 
e aplikashon korekto di 
e pólisa di kobransa. Ta 
importante pa menshoná 
ku SOAB no a hasi 
niun investigashon riba 
niun persona spesíko 
den 
Ontvanger, 
pues 
e investigashonnan di 
SAB no tabata dirigí 
riba e akshonnan òf 
negligensia di un persona 
spesíko na ntvanger. 
SOAB a kontrolá e 
proseso di kobransa di 
impuesto i e aplikashon 
korekto 
di 
e 
pólisa 
di kobransa na nivel 
organisashonal. Despues, 
SOAB a raportá lokual 
nan a konstatá i su 
rekomendashonnan. 
SOAB no a hasi un 
asina yamá investigashon 
di kontròl. Konsekuensia 
di esaki ta, ku SOAB no 


por inkluí konklushonnan 
den su rapòrtnan. 
Sinembargo, 
lokual 
ku SOAB a konstatá i 
raportá ta di tal indones 
ku esakinan a kondusí na 
un kantidat di akshonnan 
di mehoransa, entre nan 
e desishon di e hefe di 
Ontvanger ku no lo paga 
adelanto mas. E desishon 
akí a drenta na vigor 
promé di yanüari 2024. 
Tambe 
e 
desishon 
ku 
inmediatamente 
ta prepará un plan di 
mehoransa i implementá 
pa asina mitigá e riesgonan 
ku 
SOAB 
a 
señalá. 
SOAB lo evaluá e plan 
di mehoransa, monitoriá 
e 
implementashon 
i 
raportá 
tokante 
esaki. 
Meskos tambe e desishon 
ku kualkier adelanto ku 
ainda no a kanselá, mester 
ta pagá lo mas pronto 
posibel. E desishon ku 
den tur archivo di debe 
di 
impuesto 
mester 
tin 
e 
dokumentashon 
nesesario, 
inkluso 


e 
hustikashon 
di 
akuerdonan di pago 
E 
desishon 
ku 
e 
kontròlnan 
interno 
di SOAB kontinuá i 
intensiká. E desishon 
ku 
mester 
bin 
un 
sentro di notikashon 
pa 
ámtenarnan 
òf 
k o n t r i b u y e n t e n a n , 
personanan ku ta paga 
impuesto. E desishon ku 
mester bin un kampaña di 
informashon pa informá 
komunidat 
tokante 
e 
pólisa i guia di kobransa 
pa asina tur hende ta na 
altura di nan derecho i 
debernan. 
E 
akshonnan 
di 
mehoransa 
menshoná 
tin komo meta pa mitigá 
e riesgonan ku SOAB 
a señalá i pa optimalisá 
e 
funshonamentu 
di 
Ontvanger. 
Ta 
sigui 
traha riba mehoransa di 
e servisio di impuesto, 
Inspekshon i Ontvanger, 
a n di ofresé un servisio 
transparente i amigabel 
na e pueblo. 


W I L L E M S TA D 
-- 
Minister 
Charles 
Cooper, 
huntu 
ku 
Servisio di Planikashon 
Urbano, ROP, a hasi un 
inspekshon dia 26 di mart 
di desaroyo di e proyekto 
nobo pa konstrukshon 
di 48 apartamentu na e 
kancha di gòlf di Blue 
Bay Curaçao olf 
Beach Resort. 
E proyekto akí ta 
inkluí konstrukshon di 
48 apartamentu, situá 
banda di e kancha di gòlf, 
distribuí den 4 kompleho 
independiente 
i 
dos 
piso pa kada edisio. 
E 
proyekto 
tin 
dos 
pisina komun, paisahe 
tropikal. E konstrukshon 
kompleto ta terminá den 
2 aña. 
E 
kasnan 
akí 
ta 
desaroyá ku un vishon 
dirigí pa futuro, apto 
pa uso di hür di tempu 
kòrtiku i tempu largu. E 
posibilidat pa bibienda 
tambe tei. Un strategia 
ku lo mehorá kalidat di 
bida i e oferta di bibienda 
den e region di manera 
supstansial. 
E desaroyo a start na 


48 Bibienda pronto den área 
di Blue Bay Resort 
momentu ku a otorgá e 
pèrmit dia 2 di novèmber 
2023. E ta un invershon 
di 32 mion orin i ta 
dunando un impulso na 
e ekonomia di Kòrsou. 
Durante e proseso di 
konstrukshon, a duna 
atenshon 
spesial 
na 
durabilidat di diferente 
aspekto 
ambiental, 
manera 
un 
sistema 
adekuá di drenahe di awa 
i kreashon di susiente 
espasio di parker. 
E proyekto ta marka 
un 
kontribushon 
signikante 
na 
kresementu ekonómiko 
di 
Kòrsou, 
dor 
di 
kreashon 
di 
trabou 
durante e fasenan di 
konstrukshon. 
Minister 
Charles 
Cooper 
a 
ekspresá 
su 
satisfakshon 
riba 
e inisiativa akí, ku ta 
sperá di duna impulso 
ekonómiko signikante 
na e pais. E proyekto ta 
un realse di e potensial 
di Kòrsou en general i 
di Blue Bay Curaçao 
olf Beach Resort en 
partikular, komo un lòk 
atraktivo pa biba i invertí 

K R A L E N D I J K 
-- Djasabra 30 di mart 
2024, Tirabon a tene un 
kompetensia di e deporte 
di tiru den kuadro di 
e segundo edishon di 
“Bonaire 
international 
sport week” organisá pa 
INDEBON. Tabata e promé 
kompetensia 
riba 
nivel 
IPSC ku Tirabon a organisá 
na Bonaire. IPSC ta pará 
pa, “International Practical 
Shooting Confederation”. 
IPSC ta un disiplina 


Flavio Maestroni ganadó kompetensia di tiru 


den e deporte di tiru ku ta 
kresiendo 
mundiálmente 
pa e forma ku esaki ta 
duna oportunidat úniko pa 


e tiradó por move di un 
punta pa otro riba kancha, 
tirando riba diferente tipo 
di targets. Ku e promé stap 
aki ya a hasi palabrashon pa 
por kompetí den eksterior 
i 
tambe 
organisá 
mas 
kompetensia di e disiplina 
IPSC na Bonaire. 
E kompetensia tabata 
dirigí pa dos profeshonal 
for di Kòrsou, Ray Maharaj 
i tambe ku Clifton Hoyer, 
ku sin lugá a duda a hasi un 
tremendo trabou riba nivel 
haltu i di kalidat. 
Promé ku e kompetensia 
por a start, direktiva di 
Tirabon 
konhuntamente 
ku Ray i Clifton a hasi 
e 
“veiligheidsbrieding” 
obligatorio i a splika tur 
e reglanan ekstrikto di 
seguridat ku ta di sumo 
importansia rondó di e 
deporte di tiru, kaminda ku 
ta atendé ku arma. 
n arma, bo ta trat’é 
sèmper komo si fuera 
ku e ta armá. Arma no ta 
algu pa hasi wega kuné. 


Siguridat mester keda haltu 
den bandera tur ora i na tur 
momentu ora ta atendé ku 
arma. Esaki tabata algun di 
e reglanan ku a menshoná. 
Seguidamente a pasa 
over pa e partisipantenan 
por a registrá nan mes pa 
nan partisipashon na e 
kancha. A habri e kancha, 
pa despues e kompetensia 
start pa 13:00 or. 
E kaliber ku a skohe e 
biá aki tabata kaliber 9mm, 
pistol. E kancha tabata 
konsistí di 7 blanko ku 
tiradónan mester a tira for 
di patras di un palu, tambe 
mester a tira for di un 
bentana riba e blanko, pa 
asina purba skor mas tantu 
punto posibel. 
Na di terser lugá a sali 
Stephen 
Salas, 
Ethuriel 
Nicolaas a bai ku e premio 
di segundo lugá i Flavio 
Maestroni a sali e ganadó 
apsoluto ku un “hit factor” 
di 3.443, usando e método 
“comstock”, kaminda ta 
dividí e kantidat di punto 

dor di e lapso di tempu ku 
e deportista tiradó dura pa 
e tira. Despues ku a saka 
e ganadó, tur partisipante 
a risibí un sertikado di 
partisipashon. 
Sigur tabata un dia 
plasentero kaminda ku por 
a mira kon partisipantenan 


tiradó a sosialisá un ku 
otro, i den un ambiente 
ameno a interkambiá un ku 
otro di ideanan relashoná 
ku e deporte di tiru. All 
by all, tur presente a pasa 
un atardi inolvidabel na 
kancha 
Arthur 
Enrique 
Mauricio. Sin por keda 
afó tabata tin tambe un 
tremendo 
catering, 
ko’i 
kome i bebe liber di alkohòl 
naturalmente durante di e 
dia kompletu. 
Partisipantenan tabata; 
Anthony Dobson, Peter 
Silberie, Ethuriel Nicolaas, 
Eric 
Soleana, 
Stephen 
Salas, Jadyr da Silva Piloto, 
Steven 
Senior, 
Quinlan 
de 
Lanoy, 
Sherman 
Blanken, 
Alexander 
Daal, Mariela Valentijn, 


Thuersten Winklaar, Flavio 
Maestroni, Jennifer Meyer, 
Remsley Anthony, Andrew 
Tweeboom, Martien van 
der Valk, Svenski Santaris. 
Na nal di e kompetensia 
vise-presidente di Tirabon, 
Peter 
Silberie, 
a 
hiba 
palabra felisitando Flavio 
i el a gradisí tur presente 
pa nan aporte, dedikashon 
i 
partisipashon. 
Tambe 
el a manda palabranan di 
apresio i gradisimentu na 
nos spònsernan ku a sa di 
kere den Tirabon i asina 
hasi e kompetensia posibel: 
Indebon, Coral casino, Voz 
di Bonaire, Best brands 
Bonaire, Di CHIRI services 
(Fabi) i tambe Voyager Car 
Rental. 

THE BOTTOM -- 
sina di Turismo di Saba 
ta kontentu di anunsio 
e lansamentu inougural 
di luna di arte 2024, un 
selebrashon di un luna di 
e riku patrimonio artístiko 
di Saba i e vibrante esena 
di arte kontemporáneo. 
Programá pa tuma lugá 
durante henter luna di 
aprel, 
e 
emoshonante 
evento akí tin komo meta 
pa mustra e diferente 
estilonan 
i 
talentonan 
artístiko di e isla, miéntras 
ta 
ofresé 
aktividatnan 
atraktivo 
tantu 
pa 
e 
lokalnan 
komo 
pa 
e 
bishitantenan. 
E 
festividatnan 
ta 
kuminsá 
ku 
un 
eksposishon di arte di 
apertura titulá ‘Jazz in the 
Park’, ku ta primintí di ta 
un anochi kaptivante di 
arte, músika i kultura. Un 
evento ku lo guia nos den 
historia di arte di Saba for 
di tempunan aya te awor, 
den 
kolaborashon 
ku 
Mayor Osmar Simmons 
Museum, Harry L. Johnson 
Museum i Sea and Learn 
Foundation, e evento lo 
presentá eksposishonnan 
di Saba su evolushon 
artístiko for di pasado pa 
presente. E presentenan 


Ku henter un luna di aktividat 
Ofisina di Turismo ta selebrá 
arte i artesania 
tin 
e 
oportunidat 
di 
disfrutá di aktuashonnan 
musikal bibi na enkargo 
di DJ Zander Zone i e 
rekonosido 
artistanan 
Betti V i e saksofonista 
Connis 
Vanterpool. 
Ademas, e workshopnan 
en 
bibu 
dirigí 
pa 
e 
artistanan di Saba Mary 
Theilman i Marie Petit, ta 
ofresé e partisipantenan e 
oportunidat pa eksplorá 
nan kreatividat dor di 
pinta i fabriká hoya. 
Durante 
e 
luna, 
Saba 
Art 
Month’ 
ta 
ofresé un kantidat di 
aktividat 
i 
workshop 
pa tur edat i interes. E 
aspekto 
mas 
destaká 
ta inkluí un proyekto 
mural 
kolaborativo 
ku 
Departamento di Desaroyo 
Komunitario i Kultura, un 
eksperensia úniko lokalisá 
den e lugá di enkuentro 
di selva tropikal di e isla 
i klasnan di arte atraktivo 
pa studiantenan di skol 
primario. Tantu bishitante 
komo lokal, tambe por 
partisipá na workshopnan 
di kreashon i siñamentu ku 
ta enfoká riba práktikanan 
artístiko 
sostenibel, 
inkluyendo 
e 
famoso 
fabrikashon di kerámika i 
kreashon di kuenta di glas. 


Saba Splash a selebrá Dia Mundial di Awa 


THE BOTTOM -- Saba 
Splash, e produktor di 
awa portable di kalidat 
i pa uso i konservashon 
sostenibel di awa na Saba, 
ta anunsiá ku orguyo e 
eksitoso terminashon di 
su selebrashon inougural 
di Dia Mundial di Awa, 
selebrá di 20 pa 22 di mart. 
Dia Mundial di Awa, 
ku ta selebrá tur aña 
dia 22 di mart, ta sirbi 
komo 
un 
rekordatorio 
global di e importansia 
di preservá i atministrá 
responsablemente e rekurso 
mas vital di nos planeta, 
awa. E aña akí Saba Splash 
a tuma e inisiativa pa 
konmemorá e okashon ku 


un seri di aktividat atraktivo 
ku a dura tres dia. 
E festividatnan a kuminsá 
dia 20 di mart ku stèntnan 
akuátiko 
interaktivo 
situá den e pueblonan 
di indwardside i The 
Bottom. E bishitantenan 
tabatin e oportunidat pa 
siña tokante e importansia 
di bebe awa Saba Splash i 
tambe e benesionan di ua 
bòter reusabel pa redusí e 
sushi di plèstik na andll. 
Tambe a entregá regalonan 
na e komunidat den forma 
di t-shirt, bòter, awa Splash 
di 
grátis. 
Siguiendo 
ku e selebrashon, Saba 
Splash a habri e portanan 
di su planta di awa pa e 


komunidat e siguiente dia. 
E 
bishitantenan 
tabatin 
akseso eksklusivo pa mira 
e prosesonan envolví den 
produkshon di awa di bebe 
di kalidat. 
E evento kulminante di 
e selebrashon a tuma lugá e 
último dia, ku Saba Splash 
organisando un kaminata 
solidario den oranan di 
atardi. E partisipantenan 
a kuminsá un biahe den 
solidaridat ku personanan 
di paisnan den desaroyo ku 
mester biaha distansia largu 
pa akseso na fuentenan 
di awa dushi. E gesto 
simbóliko akí a lansa lus 
riba e krísis mundial di awa 
i a enfatisá e importansia di 
akseso eksakto na awa di 
bebe pa tur hende. 
Ora 
a 
puntra 
e 
signikashon 
di 
Dia 
Mundial di Awa, Diputado 
Zagers 
a 
enfatisá 
e 
importansia 
di 
e 
esfuersonan di Saba Splash 
i a armá: Saba Splash 
ta urgi e sabanonan pa 
rekonosé e fasilidat di 
akseso na nos fuentenan di 
awa i e responsabilidat ku 
nos tin pa preservá nan pa 
generashonnan futuro.” 
Saba Splash ta ekstendé 
su gratitut mas sinsero 
na 
tur 
partisipante, 
spònser i boluntario, ku 


a kontribuí na e éksito di 
e selebrashonnan di Dia 
Mundial di Awa. Huntu 
ta rearmá e kompromiso 


pa salbaguardiá e rekurso 
presioso akí i promové 
práktika sostenibel di awa 
den e komunidat. 

ORANJESTAD 
– 
Diasabra 30 di maart, poco 
pasa di 4’or atardi, Central 
di Polis ta dirigi patruya 
di Noord, ambulance y 
departamento di Traco 
cu maximo urgencia pa un 
accidente pisa na altura di 
e supermercado NG y e 
restaurant Yen Yen situa 
na Kamay. 
Na yegada di e prome 
unidad ta mira dos auto 


Di tres morto den trafico 


envolvi den e accident. Un 
auto marca Nissan, modelo 
Almera 
colo 
shinishi 
numera A-24490 y un 
Honda, modelo CRV, colo 
cora numera A-52927. 
L a m e n t a b e l m e n t e 
mucho mas ambulance no 
por a haci pe chaueur 
envolvi den e accident. Pa 
5’or di atardi Dr. Teier a 
constata morto di e cabayero 
Marco Marceliano Tromp, 


naci na Aruba dia 17 juni 
1943 di 80 aña di edad. 
S l a c h t o f f e r h u l p , 
BFTO, 
specialista 
di 
traco tambe a bin ne 
sitio di accidente pa 
haci nan investigacion y 
brinda sosten. Esaki a bira 
e di tres morto den traco 
pa aña 2024. Un mensahe 
pa tur automobilista pa 
maneha trankil, comporta 
y sigui regla di traco. 


ORANJESTAD 
-- 
Polis y brandweer a bay na 
altura di veld di Britannia, 
caminda un truck di towing 
tabata na candela. Segun cu 
tin di compronde, a para e 
truck tres ora prome den 
cura y tur cos tabata mustra 
bon. Sinembargo no por 
saca afo kico por tabata e 


Truck di towing na candela 


causa cu e truck a cende 
candela. N'e sitio, unidad di 
bombero a paga e candela. 
Mientrastanto polis a pidi 
asistencia di BFTO p'asina 
haci su investigacion pa 
mira si e candela aki por 
tabata algo intencional of lo 
por tabatin un ke otro corto 
circuito. 


ORANJESTAD 
- 
Prome Minister Evelyn 


Problema ta e compromisonan cu Gobierno di AVP a haci 
Gabinete Wever-Croes no ta duna mas tereno pa hotel 
Wever-Croes, 
riba 
comentarionan 
recien 
den media tocante “NO 
MORE 
HOTELS”, 
a 
indica cu e tereno di e 
hotel cu ta actualmente 
den 
construccion 
na 
Eagle Beach di IBERO, a 
wordo otorga desde 2005- 
2008. Iberostar, cu a bira 
doño di dos otro proyecto 
cu tereno, a tuma over 
e proyecto na Eagle 
Beach, y ta nalisando 
construccion. 
Iberostar, 
Prome 
Minister a remarca, ta 
un caso hopi particular, 
mirando cu nan a cumpra 
tres proyecto di hotel, cu 
ya caba tawata tin tereno 


desde 2005 pa 2008 bin 
dilanti. Un tereno ta situa 
na Tierra del Sol, un 
patras di Eagle Beach, y 
un na Eagle Beach unda 
actualmente e costruccion 
ta tumando luga. Prome 
Minister a duna di conoce 
cu despues cu Gobierno a 
splica Iberostar cu Aruba 
no por carga tres hotel 
pareu, nan semper tawata 
dispuesto pa sinta na mesa 
pa negocia. Teniendo na 
cuenta e preocupacion di 
Gobierno pa cu esaki, nan 
a bay di acuerdo pa baha 
e cantidad di cambernan y 
construi menos camber di 


loke nan tin derecho riba 
dje. Tambe, nan a bay di 
acuerdo pa no construi 
tur tres hotel pareu, pero 
pa construi esakinan den 
diferente etapa. 
Gabinete Wever-Croes 
a hereda mas di 7000 
camber di e gobierno 
anterior, y a logra negocia 
pa baha e cantidad te 
na 1,200. Esaki sigur 
ta un logro grandi di e 
Gabinete actual, aunke 
cu e cantidad aki ta uno 
grandi ainda pa un isla 
chikito manera Aruba. 


O R A N J E S T A D 
-- 
E 
politico 
Alberto 
Groeneveldt, conoci tambe 
riba 
red 
social 
como 
“macho nobo” y cu ta 
bisa di ta specialisa den 
organisa evento, awo tin un 
keho penal entrega contra 
dje na polis. Ta acus’e 
di a maltrata su cacho 
“Khalisee” na cas di tal 
forma cu awe diadomingo 
e 
animal 
a 
fayece. 
Veterinario a haci tur lo 
posibel pa salb’e, riba costo 
di Luna Foundation, pero 
no a logra den nan intento. 
Fiscal awo lo mester tuma 
un decision nal den e 
caso pa mira si lo detene e 
politico pa maltrato severo 
y negligencia di un bestia. 
Alberto Groeneveldt di 
41 aña di edad ta doño di 
su mesun negoshi, yama 
Alberto Live Consultancy 
and Services. E ta organisa 
casamento pa turista y otro 
tipo di evento tambe. E ta 
un politico tambe y ultimo 
eleccion a aparece como 
candidato # 5 riba lista di 
Partido MAS. El a haya 
no mas cu 71 voto riba 
su nomber. Den campaña 
su lema tabata “Humilde, 
honesto, bon trahado y cla 
pa sirbi mi isla”. Alberto 
Groeneveldt ta biba na San 
Barbola y ta cria un cacho 
te di rasa Chihuahua. Pa 


Politico a matrata te mata su cacho 
colmo e cacho a caba di 
haya pupies, di cual e mama 
ainda ta criando su yiunan. 
Pero 
Groeneveldt 
a 
mara e mama na cadena, 
na un forma asina cruel, 
cu e cadena a cort’e masha 
mahos den su cuero y laga 
e animal sufri pa masha 
tempo. Tambe a mira señal 
di maltrato riba e cacho. 
Bisiñanan a yama di mas 
cu dos siman y Fundacion 
Luna a yama Groeneveldt 
na telefon bisando cu nan 
lo pasa busca e cacho pero 
e no tabata kier of tabata 
bisa di lo yama bek y nunca 
mas a bel. Ta te ora cu un 
otro fundacion di cacho 
a yega su cas, a topa cu 
un situacion miserabel y 
condenabel. E fundacion 
a entrega keho penal na 
polis pa e acto aki. Na un 
prome instante polis no kier 
a tuma e keho pero despues 
di evalua cu Ministerio 
Publico, a dicidi pa pasa e 
caso pa Polis di Bario. Na e 
momento ey e cacho tabata 
delicado y luchando pa 
biba ainda. Awo cu e cacho 
a muri awe, ta spera cu na 
cualkier momento scal 
lo duna ordo pa detene 
e 
sospechoso 
y 
hacie 
responsabel pa maltrato 
severo di un cacho, cu 
consecuencia fatal. 
(Fuente: 24ora.com) 

Danitza de Jongh-CofÏe 
Danitza ta otro famia. Pa siña konosé mi relas- 
hon familiar ku Danitza nos mester bai Nort di 
Saliña, kuna di mi tata, outomátikamente mi rais 
ta tira den e bario ei tambe. 
Danitza ta yu di Dencho i Venota. Venota ta yu 
di Leonardo (Dou) Semeleer, ku ta mi áktuprimu. 
Dou ta primu di mi tata. Nan welo ta Leonardo 
Antoin. Dou ta yu di Benedicta Antoin, kende a 
kasa ku Pedro Semeleer. Benedicta pues ta tan- 
ta di mi tata, ku ta yu di Frederik Antoin.E fam 
Antoin no a sigui plama, pasobra Leanardo i su 
esposa Margaretha tabatin kasi solamente yu 
muhé. Un di nan dos yu hòmbernan, Frits, pa un 
òf otro motibu a kumpra fam Anthony. E sobrá 
yu muhénan a kasa ku Semeleer (2x), Salsbach 
i Martilio. 
Spesialmente den último añanan di su bida mi 
tabata topa hopi ku Venota, spesialmente na kas 
di Simon, su yu, mi áktuprimu. 
Danitza a kasa ku Rudy de Jongh, yu di Buchi i 
Luisa de Jongh. 


MI FAMIANAN 


Mi tin hopi famia. Hopi di nan no sa mes ku nos ta 
famia. Den e seri aki riba djárason den BONERIA- 
NO mi ta skirbi di nan, tantu famianan di parti mi 
tata komo mama. 


Pa: Bòi Antoin 


